ഗതാഗതപരിഷ്കാരത്തിനെതിരേ ബസുടമകള് രംഗത്ത് പെരിന്തല്മണ്ണ: അഞ്ചുമുതല് പെരിന്തല്മണ്ണയില് നടപ്പാക്കാന് തീരുമാനിച്ച ഗതാഗത പരിഷ്കാരത്തിനെതിരേ ബസുടമകള് രംഗത്ത്. നിര്ദേശങ്ങള് ബസുടമകളും നഗരസഭാ അധികൃതരും ചേര്ന്ന യോഗത്തില് ഉടമകള് സമര്പ്പിച്ചു. ബസ് സ്റ്റാന്ഡുകള്ക്ക് ആര്ടിഎ അംഗീകാരം നല്കിയിട്ടുണ്ടെങ്കിലും 2019ലെ ആര്ടിഎ തീരുമാനം നടപ്പാക്കാതെ പുതിയ പരിഷ്കാരം അനുവദിക്കാനാകില്ലെന്നു ബസുടമകള് പറയുന്നു. തങ്ങളുടെ നിര്ദേശങ്ങള് കണക്കിലെടുക്കാതെ പുതിയ പരിഷ്കാരം നടപ്പാക്കുകയാണെങ്കില് കോടതിയെ സമീപിക്കുമെന്നും ബസുടമ സംഘം അറിയിച്ചു.ബസുടമ സംഘത്തിന്റെ നിര്ദേശങ്ങള് ഇങ്ങനെ: ഉൗട്ടി റോഡിലൂടെ വരുന്ന ബസുകള്നേരെ ട്രാഫിക് ജംഗ്ഷനിലൂടെ പട്ടാന്പി റോഡില് പ്രവേശിച്ച് ചെറുകാട് കോര്ണര് വഴി പുതിയ സ്റ്റാന്ഡില് പ്രവേശിക്കുക. തിരിച്ച് ആയിഷ കോംപ്ലക്സ് ജംഗ്്ഷന് വഴി തറയില് സ്റ്റാന്ഡില് പ്രവേശിച്ചു മാനത്തുമംഗലം വഴി പോവുക. അല്ലെങ്കില് ഉൗട്ടി റോഡ് വഴിയുള്ളവ മാനത്തുമംഗലം ബൈപാസിലൂടെ തറയില് സ്റ്റാന്ഡിലെത്തി ആയിഷ ജംഗ്്ഷനിലൂടെ പുതിയ സ്റ്റാന്ഡില് പ്രവേശിക്കുകയും തിരിച്ച് അതേവഴി തറയില് സ്റ്റാന്ഡില് കയറി ഉൗട്ടിറോഡില് പ്രവേശിക്കുക.കോഴിക്കോട് റോഡ് വഴിയുള്ള ബസുകള്, ലോക്കല് ബസുകള് ജൂബിലി റോഡിലൂടെ പുതിയ സ്റ്റാന്ഡിലെത്തി തിരിച്ച് ആയിഷ ജംഗ്ഷന് വഴി അതതു ഭാഗങ്ങളിലേക്ക് പോവുക. കോഴിക്കോട്, പട്ടാന്പി റോഡിലൂടെ വന്ന് ഉൗട്ടി റോഡ് വഴി പോകേണ്ടവ പുതിയ സ്റ്റാന്ഡിലെത്തി മാനത്തുമംഗലം ബൈപാസിലൂടെ തറയില് സ്റ്റാന്ഡില് പ്രവേശിച്ച് യാത്ര തുടരുക. കോഴിക്കോട് റോഡ്, ഉൗട്ടി റോഡ് എന്നിവയിലൂടെ വരുന്ന കെഎസ്ആര്ടിസി, സ്വകാര്യ ദീര്ഘദൂര ബസുകള് മാനത്തുമംഗലം ബൈപാസ് പൊന്ന്യാകുര്ശി വഴി മനഴി സ്റ്റാന്ഡിലും കെഎസ്ആര്ടിസി ഡിപ്പോയിലും പ്രവേശിക്കണം. തിരിച്ചും അതേപടി സര്വീസ് തുടരുക. പട്ടാന്പി, ചെര്പ്പുളശേരി ഭാഗത്തേക്കുള്ള കെഎസ്ആര്ടിസി ബസുകള് പാതായ്ക്കര ബൈപാസിലൂടെ അങ്ങോട്ടുമിങ്ങോട്ടും പോകുക. പട്ടാന്പി റോഡിലൂടെ വരുന്ന ബസുകള് ചെറുകാട് കോര്ണറിലൂടെ പുതിയ സ്റ്റാന്ഡിലെത്തുക. തിരിച്ച് ജൂബിലി റോഡ് വഴിയോ ആയിഷ ജംഗ്ഷനിലൂടെ ട്രാഫിക് ജംഗ്ഷനിലെത്തി പട്ടാന്പി റോഡിലൂടെ പോവുക. കെഎസ്ആര്ടിസി പാതായ്ക്കര വഴി വിടുന്നപക്ഷം പട്ടാന്പി, ചെര്പ്പുളശേരി ബസുകള് പുതിയ സ്റ്റാന്ഡില് നിന്നു ജൂബിലി റോഡ് വഴി പോകണം. ബസ് സ്റ്റോപ്പുകള്: മണ്ണാര്ക്കാട് റോഡില് ഡിവൈഎസ്പി ഓഫീസ്, കെഎസ്ആര്ടിസി, ഗവണ്മെന്റ് ആശുപത്രി, മുന്സിപ്പാലിറ്റി, സംഗീത റോഡ്, കോഴിക്കോട് റോഡില് ആയിഷ കോംപ്ലക്സ് മുന്വശം, ബൈപാസ് റോഡ്, പട്ടാന്പി റോഡില് പോസ്റ്റോഫീസിന് മുന്വശം എന്നിവിടങ്ങളില് അനുവദിക്കുക. കെഎസ്ആര്ടിസി പുതിയ സ്റ്റാന്ഡില് പ്രവേശിക്കാതിരിക്കുക.